Ministru kabineta noteikumu “Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir precizēt specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas nosacījumus, t.sk.:  1) precizēt starpposma finanšu rādītāju;  2) veikt tehniskus precizējumus, nodrošinot vienotu tiesību normas interpretāciju.  MK noteikumu spēkā stāšanās laiks indikatīvi– 2018. gada IV ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 02.08.2016. noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa (turpmāk – 7.3.2. SAM) “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz:  **1) samazināt līdz 31.12.2018. sasniedzamo starpposma finanšu rādītāju** (no 3 293 302 *euro* uz 503 251 *euro*) (*MK noteikumu projekta 1.punkts*).  Šobrīd Ministru Kabineta 02.08.2016. noteikumu Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi” (turpmāk – MK noteikumi Nr.504) 4.1. apakšpunktā noteiktais uzraudzības rādītājs (finanšu rādītājs) līdz 31.12.2018. ir sertificēti izdevumi 3 293 302 *euro* apmērā.  Labklājības ministrija kā Eiropas Savienības fondu vadībā iesaistītā atbildīgā iestāde ir identificējusi risku, ka atsevišķi specifiskā atbalsta mērķi/pasākumi nesasniedz MK noteikumos noteiktās starpposma vērtības.  Lai novērstu risku iespējamu finanšu disciplīnas sankciju piemērošanai Nodarbinātības valsts aģentūrai (turpmāk – NVA) kā finansējuma saņēmējam (turpmāk – finansējuma saņēmējs), MK noteikumu projekts paredz noteikt līdz 31.12.2018. sasniedzamo finanšu rādītāju 503 251 *euro* apmērā.  Minētais sasniedzamais finanšu rādītājs noteikts, balstoties uz finansējuma saņēmēja līdzšinējo un prognozēto 7.3.2. SAM ietvaros īstenotā projekta finanšu sniegumu līdz 31.08.2018. Ierosinātās izmaiņas neietekmē 7. prioritārajam virzienam “Nodarbinātība un darbaspēka mobilitāte” (turpmāk – 7. PV) noteikto kopējo finanšu rādītāju.  Finanšu rādītājs tiek maksimāli pietuvināts 7.3.2. SAM ietvaros īstenotā projekta līdzšinējai (faktiskajai) un 2018. gada plānotajai finanšu plūsmai, ņemot vērā nobīdes projekta īstenošanas laika grafikā. Minētās nobīdes skaidrojamas ar grūtībām personāla komplektēšanā un ilgāku par sākotnēji plānoto jaunas, komplicētas darbības – darba vides un cilvēkresursu potenciāla izvērtējums – ieviešanas nosacījumu (t.sk. izvērtējuma metodikas), kā arī iepirkuma dokumentācijas izstrādi. Tāpat arī projekta loģika neļauj intensificēt citas darbības, jo, piemēram, atbalstu nodarbinātām personām (prasmju nodošanas pasākumus, darba vietu pielāgošanu, veselības uzlabošanas pasākumus u.c.) var uzsākt tikai saskaņā ar izvērtējuma rezultātā izstrādātiem individuāliem atbalsta plāniem un rekomendācijām darba devējiem un gados vecākām nodarbinātām personām.  Tiek plānots, ka 7.3.2. SAM ietvaros īstenotā projekta darbību īstenošanas temps izlīdzināsies turpmākā tā īstenošanas laika periodā.  Kopumā netiek prognozēta uzraudzības rādītāju (iznākuma, rezultātu, finanšu) neizpilde un starpposma finanšu rādītāja izmaiņas nerada negatīvu ietekmi uz projekta sniegumu.  Finanšu mērķa daļa (2 790 051 *euro* apmērā), par kuru tiek samazināts 7.3.2. SAM ietvaros sasniedzamais finanšu rādītājs, tiks pārdalīts uz darbības programmas, “Izaugsme un nodarbinātība” 7.1.1. specifisko atbalsta mērķi “Paaugstināt bezdarbnieku kvalifikāciju un prasmes atbilstoši darba tirgus pieprasījumam”;  **2)** tehniski precizēt:  -MK noteikumu Nr.504 26.1.2.apakšpunktu, papildinot pirms vārdiem “šādus principus” ar vārdu “vismaz”. Pašreizējā redakcija paredz, ka finansējuma saņēmējs reizi gadā definē un iesniedz Uzraudzības padomei apstiprināšanai darba devēju atlases kritērijus, ievērojot principus, ka darba devējiem jānodarbina gados vecākas personas, tiek nodrošināta darba devēju iesaiste no nacionālās nozīmes centriem, (t.sk. republikas pilsētām) un tiek nodrošināta dažāda lieluma komersantu iesaiste. Tā kā kritēriju izstrādes procesā ir notikušas diskusijas par minēto principu tvērumu un piemērošanu, viennozīmīgai tiesību normas izpratnei un lai veicinātu projekta mērķu sasniegšanu, ir nepieciešams precizēt principu uzskaitījumu atbilstoši nozares politikas plānošanas dokumentos noteiktajam[[1]](#footnote-1). Tādējādi tiek noteikts, ka, ja nepieciešams, finansējuma saņēmējs var definēt darba devēju atlases kritērijus, ievērojot ne tikai MK noteikumos Nr.504 uzskaitītos principus, bet arī atbilstoši nozares politikas plānošanas dokumentiem, vienlaikus nodrošinot, ka papildus kritēriji nerada selektivitāti uz konkrētu/konkrētām nozarēm (*MK noteikumu 2.punkts*);  -MK noteikumu Nr.504 32.1.apakšpunktu saskaņā ar Finanšu ministrijas 11.07.2017. vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (15.23.apakšpunktu), paredzot, ka personāla darba laika uzskaite par nostrādāto laiku un veiktajām funkcijām tiek veikta gadījumā, ja personāla atlīdzībai piemēro daļlaika attiecināmības principu. (*MK noteikumu 3. punkts*). |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, NVA. |
| 4. | Cita informācija | MK noteikumu projekts veicinās 7.3.2. SAM un darbības programmas “Izaugsme un nodarbinātība” 7.PV snieguma ietvarā noteikto finanšu rādītāju sasniegšanu.  Izvērtējot ierosināto grozījumu ietekmi, tai skaitā ņemot vērā iepriekš minēto, pēc MK noteikumu projekta spēkā stāšanās varētu būt nepieciešams veikt grozījumus projektā, bet detālāk to izvērtēs finansējuma saņēmējs. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts neskar šo jomu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts tieši neietekmē tautsaimniecību un sabiedrības mērķa grupas. Nesniedz tiešu ietekmi uz uzņēmējdarbības vidi, mazajiem, mikrouzņēmumiem, vidējiem un jaunuzņēmumiem.  MK noteikumu projekts paredz precizēt 7.3.2. SAM īstenošanas nosacījumus, t.sk. finanšu rādītāju un darba laika uzskaites mehānismu, tādējādi tas rada tiešu ietekmi uz finansējuma saņēmēju. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai nodrošinātu 7. PV starpposma finanšu rādītāju atbilstību darbības programmai “Izaugsme un nodarbinātība”, nepieciešams veikt grozījumus šādos MK noteikumos:  1) MK 23.12.2014. noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (palielinot līdz 31.12.2018. sasniedzamo starpposma finanšu rādītāju par 5 021 371 *euro*). Izsludināti VSS 13.09.2018. sēdē;  2) MK 01.03.2016. noteikumos Nr.127. “Darbības programmas "Izaugsme un nodarbinātība" 7.3.1. specifiskā atbalsta mērķa "Uzlabot darba drošību, it īpaši bīstamo nozaru uzņēmumos" īstenošanas noteikumi” (samazinot līdz 31.12.2018. sasniedzamo starpposma finanšu rādītāju par 2 231 320 *euro*). Izskatīti MK 11.09.2018. sēdē. |
| 2. | Atbildīgā institūcija | Labklājības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 06.08.2018. līdz 22.08.2018. un aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (tai skaitā līdz 22.08.2018.) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija, Centrālā finanšu un līgumu aģentūra kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

K.Bileskalns, 67021565

Karlis.Bileskalns@lm.gov.lv

1. Konceptuālais ziņojums “Aktīvās novecošanās stratēģija ilgākam un labākam darba mūžam Latvijā” (atbalstīts ar MK 07.09.2016. rīkojumu Nr.507) [↑](#footnote-ref-1)